als_Latn dik_Latn sag_Latn
-Më vjen shumë mirë që vazhdon puna e ligjit, sapo mora një kopje nga ligji, përmes Gjenevës, me kërkesë që ta shikoj dhe ta analizoj, dhe këtë po bëj. E kam kontaktuar edhe Dunja Mijatoviqin nga OSBE-ja, e cila është raportuese për lirinë e mediave dhe punojmë së bashku në analizën e përbashkët dhe deklaratën për këtë ligj të ri, deklaroi La Ru
Ai deklaroi se gjatë vizitës së tij në Maqedoni ka qenë i hapur për takime me të gjitha mediat, të cilat kanë qenë të interesuar për këtë dhe ia ka hedhur poshtë akuzat një pjese të mediave se ka kryer seleksionim gjatë takimeve.
Ai gjithashtu i hodhi poshtë kritikat, e publikuara në gazetën Dnevnik, se për shkak të bashkëpunimit paraprak të organizatës së tij në Guatemalë, Qendra për aksion juridik për të drejta të njeriut, me Institutin shoqëri e hapur, ka ekzistuar koordinim i mundshëm për vizitën e tij me degën maqedonase me Institutin e Xhorxh Sorosit.
Eksperti i KB-së paralajmëroi se raporti i tij i ardhshëm në tetor do të parashtrohet para Asamblesë së përgjithshme të Kombeve të Bashkuara, përmes të cilit do të kërkojë nga shtetet e KB-së ta respektojnë të drejtën e opinionit që të ketë qasje deri te dokumentet të cilat tregojnë shkelje të të drejtave të njeriut .
I pyetur për atë nëse e ka përcjellur përvojën e Maqedonisë me ligjin për lustrim, La Ru u përgjigj se publikimi i dokumenteve për shpërdorime policore në internet, para gjithë opinionit është diçka që do ta lavdërojë si shembull pozitiv në këtë raport.
als_Latn als_Latn als_Latn als_Latn als_Latn